CELEX: 32013D0113
Language: hu
Date: 2013-03-01 00:00:00
Title: 2013/113/EU: A Bizottság végrehajtási határozata ( 2013. március 1. ) a kizárólag gyermekbiztos öngyújtók forgalomba hozatalát biztosító és az újszerű öngyújtók forgalomba hozatalát tiltó, tagállamok által meghozandó intézkedések előírásáról szóló 2006/502/EK határozat érvényességének meghosszabbításáról (az értesítés a C(2013) 1089. számú dokumentummal történt)  EGT-vonatkozású szöveg

5.3.2013   
            
            
               HU
            
            
               Az Európai Unió Hivatalos Lapja
            
            
               L 61/11
            
         A BIZOTTSÁG VÉGREHAJTÁSI HATÁROZATA
   (2013. március 1.)
   a kizárólag gyermekbiztos öngyújtók forgalomba hozatalát biztosító és az újszerű öngyújtók forgalomba hozatalát tiltó, tagállamok által meghozandó intézkedések előírásáról szóló 2006/502/EK határozat érvényességének meghosszabbításáról
   (az értesítés a C(2013) 1089. számú dokumentummal történt)
   (EGT-vonatkozású szöveg)
   (2013/113/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1) és különösen annak 13. cikkére,
   mivel:
   
               (1)
            
            
               A 2006/502/EK bizottsági határozat (2) előírja a tagállamoknak, hogy hozzanak olyan intézkedéseket, amelyek biztosítják, hogy kizárólag gyermekbiztos öngyújtók kerüljenek forgalomba, valamint megtiltják az újszerű öngyújtók forgalomba hozatalát.
            
         
               (2)
            
            
               A 2006/502/EK határozatot a 2001/95/EK irányelv 13. cikkének rendelkezéseivel összhangban fogadták el, amely a határozat érvényességét egy évet meg nem haladó időszakra korlátozza, de engedélyezi annak legfeljebb egyéves időszakokkal való további meghosszabbítását.
            
         
               (3)
            
            
               A 2006/502/EK határozat érvényességét egyéves időszakokkal hosszabbították meg a következők szerint: először a 2007/231/EK bizottsági határozattal (3)2008. május 11-ig, másodszor a 2008/322/EK bizottsági határozattal (4)2009. május 11-ig, harmadszor a 2009/298/EK bizottsági határozattal (5)2010. május 11-ig, negyedszer a 2010/157/EU bizottsági határozattal (6)2011. május 11-ig, ötödször a 2011/176/EU bizottsági határozattal (7)2012. május 11-ig, végül hatodszor a 2012/53/EU bizottsági határozattal (8)2013. május 11-ig.
            
         
               (4)
            
            
               Még mindig hoznak forgalomba nem gyermekbiztos öngyújtókat. A célzott mintavételtől a hatékony korlátozó intézkedésekig terjedő megerősített piacfelügyeleti tevékenységeknek köszönhetően vélhetően tovább csökken a forgalomban lévő mennyiségük.
            
         
               (5)
            
            
               Az öngyújtók gyermekbiztosságára vonatkozó egyéb kielégítő intézkedések hiányában a 2006/502/EK határozat érvényességét további 12 hónappal meg kell hosszabbítani.
            
         
               (6)
            
            
               Ezért a 2006/502/EK határozatot ennek megfelelően módosítani kell.
            
         
               (7)
            
            
               Az e határozatban előírt intézkedések összhangban vannak a 2001/95/EK irányelv által létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A 2006/502/EK határozat 6. cikke (2) bekezdésének helyébe a következő szöveg lép:
   
      „(2)   Ez a határozat 2014. május 11-ig alkalmazandó.”
   
   2. cikk
   A tagállamok meghozzák és kihirdetik az ahhoz szükséges intézkedéseket, hogy legkésőbb 2013. május 11-ig megfeleljenek e határozatnak. Erről haladéktalanul tájékoztatják a Bizottságot.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2013. március 1-jén.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 11., 2002.1.15., 4. o.
   
      (2)  HL L 198., 2006.7.20., 41. o.
   
      (3)  HL L 99., 2007.4.14., 16. o.
   
      (4)  HL L 109., 2008.4.19., 40. o.
   
      (5)  HL L 81., 2009.3.27., 23. o.
   
      (6)  HL L 67., 2010.3.17., 9. o.
   
      (7)  HL L 76., 2011.3.22., 99. o.
   
      (8)  HL L 27., 2012.1.31., 24. o.